Odense Adresse-Contoirs Efterretninger, 1828-09-26
Portugal. Øen Madeira blev et Sidestykke til Oporto, og med Rette kan det her hedder de kom, saae og seirede. Den 18 August ankom Expeditionen til Øen; paa Anførerens Opfordring til Gouvernøren udbad Denne sig et Par Dages Betænkning. Jmidlertid blev Landgangen uden mindste Modstand iværksat ved Machio, 3 Mile fra Funchal, hvor Valde; kun lod fyre eet Kanonskud, saa Man i denne Fægtning kun havde en Dræbt og en Saaret. Expeditions Tropperne rykkede nu frem, medens Gouvernøren med nogle af de anseeteste Jndbyggere flygtede ombord paa en engelsk Fregat, og de Tilbageblevne raabte af fuld Hals: "Leve Don Miguel, vor mægtige Konge!" Den 24 Aug. havde hele Øen underkastet sig, og de konstitutionelle Tropper, som kun skulle beløbe sig til 200 Md., trukket sig tilbage til det Jndre. Som Man paastaaer, leed Tropperne saaledes af Søesyge, at den mindste Modstand vilde have gjort den det umuligt at lande. Slige Harlekinader vise imidlertid, at der maae være andre Fingre med i Spillet. J Lissabon udrustes endnu en Expedition paa 1500 Md. til Madeira maaskee for at bringe den kostbare Ladning af Munke, som Valdes havde bortskikket, tilbage. Den engelske Dampbaad Hertugen af York blev ikke allene strængelig visiteret ved dens sidste Ankomst hertil, men ved Afseilingen fyredes endog flere Kanonskud efter den fra Fortet, fordi den var gaaet tilsøeuden de fornødne Passer. At Miguelisterne juble over Madeiras Jndtagelse er begribeligt. Der skulde og i den Anledning have været hele 3 Dages Fest i Lissabon, hvis ikke Glæden var bleven afbrudt ved en Tidende af et andet Slags, der virkede som et Tordenslag. Den unge Dronning af Portugal, Donna Maria da Gloria, er nemlig den 2 d. M. efter 59 Dages Seilads ankommen til Gibraltar. Den hende ledsagende Viceadmiral, Grev v. Souzel, blev heel forhauset ved at høre hvorledes det staaer til i Portugal, og istedetfor Bestemmelsen til Wien, besluttede Man nu at bringe Dronningen til Engelland. Efter Forlydende vilde Hs. Majestæt alt den 5te afseile til Falmouth. Den medfulgte Korvette Donna Francisca vendte derimod strax tilbage med Depescher til Rio Janeiro. Foruden en Livgarde af 50 Tydskere, bestaaer Dronningens øvrige Følge med Hofdamer af 28 Personer. Hs. Majestæt ventedes daglig til Engelland, og der er givet befaling til at modtage hende med alle de kronede Haveder tilkommende Æresbeviisninger, i hvilken Henseende Hertugen af Wellington samt Grev Aberdeen den 18de vare i Windsor, for at indhente Hs. Majestæts befalinger. Den portugisiske og den brasiliske Minister, Marq. v. Palmella og Jtabayana ere reiste Hs. Maj. imøde til Falmouth. J Wien var Fyrst Kinsky beskikket til at modtage den unge Dronning i Genua, og de Værelser, som Hertugen af Reichstadt hidtil har beboet, bestemte for hende. En anden nedslaaende Efterretning for Miguelisterne erdet, at Grev da Ponte ikke har kunnet bevæge Kongen af Frankerig til at modtage Don Miguels egenhændige Skrivelse, som kommende fra en Fyrste, med hvem Frankerig, siden de af ham forøvede illegitime Handlinger, ikke staaer i nogen politisk Forbindelse. J de nordlige Provindser har atter viist sig konstitutionelle Guerillas, og foruden Don Pedros og Don Miguels Partier er her alt opstaaet et tredie for Prindsessen af Beira, som vil have hendes Søn, Don Sebastian, formælet med Dronning Maria. Baade Dronningmoderen og Marq. v. Chaves siges at helde til den sidste Plan. (De øvrige Efterretninger følge næste Gang.)